|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **ΚΑΙ ΘΡΗΣΚΕΥΜΑΤΩΝ** ΠΕΡΙΦΕΡΕΙΑΚΗ Δ/ΝΣΗ Π.Ε & Δ.Ε.ΚΕΝΤΡΙΚΗΣ ΜΑΚΕΔΟΝΙΑΣΔ/ΝΣΗ Π.Ε. ΑΝ. ΘΕΣ/ΝΙΚΗΣ **2Ο ΟΛΟΗΜΕΡΟ12/Θ ΔΗΜ.ΣΧΟΛΕΙΟ**  **ΘΕΣΣΑΛΟΝΙΚΗΣ**  Ταχ. Δ/νση: Γεωργικής Σχολής 129  ΤΚ :57001  Πληροφ. : Άγγελος Πολυζωίδης  Τηλ.: 2310471404  FAX: 2310475894  e-mail:mail@2dim-thess.thess.sch.gr  Κωδικός σχολείου: 9190900 | Θεσσαλονίκη, 8-12-2017  Αριθμ.πρωτ.:302  Τη Διεύθυνση Πρωτοβάθμιας Εκπαίδευσης Ανατολικής Θεσσαλονίκης.  Κοινοποίηση: Γραφεία Γενικού Τουρισμού Θεσσαλονίκης |

|  |  |
| --- | --- |
| **ΘΕΜΑ:** | **Πρόσκληση εκδήλωσης ενδιαφέροντος για την εκπαιδευτική μετακίνηση των μαθητών και μαθητριών της ΣΤ΄ τάξης του σχολείου μας στην Αθήνα, στο πλαίσιο του προγράμματος «Επισκέψεις μαθητών/τριών στη Βουλή των Ελλήνων»** |

Ο Διευθυντής του 2ου Δ.Σ. Θεσσαλονίκης ζητά εκδήλωση ενδιαφέροντος από τα τουριστικά γραφεία για τη διοργάνωση της 3ήμερης εκπαιδευτικής μετακίνησης της ΣΤ΄ τάξης του σχολείου μας στην Αθήνα, στο πλαίσιο του προγράμματος «Επισκέψεις μαθητών/τριών στη Βουλή των Ελλήνων».

Η μετακίνηση θα πραγματοποιηθεί με λεωφορείο ή με τρένο intercity ή με αεροπλάνο. Ο αριθμός των συμμετεχόντων σε αυτήν τη μετακίνηση ανέρχεται περίπου στα 60 άτομα (28 μαθητές/τριες + 28 συνοδοί + 4 εκπαιδευτικοί).

Το πρόγραμμα της εκδρομής διαμορφώνεται ως εξής:

**Σάββατο 3/3/2018**

Αναχώρηση το πρωί από Θεσσαλονίκη. Άφιξη στην Αθήνα .Στις 14:00 επίσκεψη στο Βράχο της Ακρόπολης. Επιστροφή στο ξενοδοχείο. Στις 18:00 επίσκεψη-ξενάγηση στο Μουσείο της Ακρόπολης.

**Κυριακή 4/3/2018**

Επίσκεψη-ξενάγηση στο Εθνικό Ιστορικό Μουσείο (Παλιά Βουλή) και στη συνέχεια επίσκεψη-ξενάγηση στο Μέγαρο Μουσικής στα πλαίσια της έκθεσης με έργα του Van Gogh.Το απόγευμα επίσκεψη στο Ίδρυμα Σταύρος Νιάρχος.

**Δευτέρα 5/3/2018**

Επίσκεψη-ξενάγηση στις 11.00 στο Μουσείο Κυκλαδικής Τέχνης.13:00 Επίσκεψη στη Βουλή των Ελλήνων. Το απόγευμα αναχώρηση για Θεσσαλονίκη.

**Σημείωση: Στο πρόγραμμα ενδέχεται να γίνουν μικρές τροποποιήσεις**.

Η προσφορά θα πρέπει να εξασφαλίζει την πραγματοποίηση του προαναφερθέντος προγράμματος και επιπλέον τα παρακάτω:

* Διαμονή σε ξενοδοχείο της περιοχής της Ακρόπολης τεσσάρων αστέρων τουλάχιστον, με πρωινό μπουφέ. Το ξενοδοχείο θα πρέπει να έχει προσβασιμότητα σε λεωφορείο. Όνομα και κατηγορία καταλύματος και υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής.
* Η προσφορά για το ξενοδοχείο θα πρέπει να συνοδεύεται από αποδεικτικό διαθεσιμότητας**.**
* Λεωφορείο άριστης κατάστασης, το οποίο θα είναι διαθέσιμο από το πρωί έως το βράδυ.
* Δίκλινα δωμάτια για τη διαμονή των παιδιών και των γονέων-κηδεμόνων τους και μονόκλινα για τους συνοδούς εκπαιδευτικούς.
* Επιπλέον, ένα (1) εισιτήριο δωρεάν για μαθητή με οικονομική αδυναμία.
* Επίσημο ξεναγό για ξενάγηση καθ’ όλη τη διάρκεια του ταξιδιού και επιπλέον για ξενάγηση στον αρχαιολογικό χώρο της Ακρόπολης, του Μουσείου της Ακρόπολης και της Παλαιάς Βουλής.
* Υποχρεωτική Ασφάλεια αστικής-επαγγελματικής ευθύνης, όπως ορίζει η κείμενη νομοθεσία.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του.
* Βεβαίωση ότι σε περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δεν θα έχει καμία επιβάρυνση το σχολείο.
* Την αποδοχή των όρων της παρούσας πρόσκλησης και ότι αυτοί θα δεσμεύουν το τουριστικό γραφείο και ότι υποχρεωτικά πρέπει να αναφέρονται στο ιδιωτικό συμφωνητικό.
* Τη βεβαίωση ότι θα χορηγηθούν αποδείξεις πληρωμής στον κάθε γονέα/κηδεμόνα χωριστά μετά το πέρας της εκδρομής.
* Τέλος, με την προσφορά, θα πρέπει να κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Οι προσφορές θα πρέπει να κατατεθούν σε κλειστούς φακέλους μέχρι και την 14/12/2017 και ώρα 12:00 στο γραφείο της Διεύθυνσης του 2ου Δημοτικού Σχολείου Θεσσαλονίκης , Γεωργικής Σχολής 129 .
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά άτομο.

**Ο διαγωνισμός δεν είναι αυστηρά μειοδοτικός. Η επιτροπή που θα συσταθεί για το σκοπό αυτό θα επιλέξει την πιο αξιόλογη/αξιόπιστη οικονομικά και ποιοτικά προσφορά ταξιδιωτικού γραφείου συνεκτιμώντας, μεταξύ άλλων, την εμπειρία των τουριστικών γραφείων σε πολυήμερες σχολικές εκδρομές.**

Ο ΔΙΕΥΘΥΝΤΗΣ

Άγγελος Πολυζωΐδης